La **Valo de Arano** (en la arana lingvo, *Val d'Aran*, kiu estas ĝia oficiala nomo), ankaŭ konata simple kiel **Arano**, estas regiono kataluna lokita en la Pireneoj centraj (provinco de Lleida, Hispanio). Ĝi limas norde kun Francio (departemento de Haute-Garonne), al la sudokcidento kun la provinco aragona de Huesca (Ribagorza), sude kun la kataluna regiono de Alta Ribagorza kaj oriente kun tiu de Pallars Sobirá. Ĝi havas 10.295 loĝantojn (censo 2009) kaj ĝia ĉefurbo estas la urbo de Vielha.

En ĉi tiu regiono kunvivas tri kunoficialaj lingvoj: la arana (dialekto de la okcitana, kaj regiona lingvo de la valo), la kataluna kaj la kastilia.

Etimologio
----------

La regiono prenas la nomon de la valo en kiu ĝi sin trovas. La nomo *Val d'Aran* estas arana. La plej diskonigita teorio estas ke *Val d'Aran* estas pleonasmo, pro tio ke ĝi signifus *Valon de la Valo* (*val* signifas *valon* en arana kaj *Aran*, de la malnova eŭska lingvo *haran*, ankaŭ signifas *valon*), pro tio ke la eŭska lingvo estis parolata en pireneaj vilaĝoj de la provinco de Ilerdo ĝis la 12a - 13a jarcentoj.

Geografio
---------

Arano estas la sola regiono de Katalunio kiu apartenas en granda parto al baseno atlantika. La rivero Garono, kiu naskiĝas en la valo kaj trairas ĝin, enfluas en la Atlantika oceano post trairo de la tuta Gaskonio. La valo ankaŭ havas malgrandan parton de baseno mediteranea, pro tio ke la rivero Noguera Pallaresa naskiĝas je cento de metroj de la Garono, sed komencas la kurson en kontraŭa direkto.

30% de la teritorio troviĝas super 2000 metroj de alteco.

Administra organizado
---------------------

Komunumoj de la regiono de la Valo de Arán.
La valo estas formita de 33 vilaĝoj, kolektitaj en naŭ komunumoj.

Ekonomio
--------

La ekonomio arana baziĝis tradicie en la brutobredado kaj la arbara ekspluatado. Tamen, nuntempe estas la turismo (tiel en vintro kiel en somero) la motoro de la ekonomio de la Valo.

Lingvoj
-------

| Lingvaj uzoj en la Valo de Arán |
| --- |
|  | Kastilia (hispana) | Arana | Kataluna | Aliaj |
| Gepatra lingvo | 37,3% | 22,4% | 14,6% | 7,6% |
| En la hejmo (nur) | 35,3% | 25,8% | 13,0% | s/d |
| En la hejmo (kun aliaj lingvoj) | 50,7% | 40,3% | 24,6% | 3,8% |
| En la laboro (nur) | 30,8% | 9,2% | 7,9% | s/d |
| En la laboro (kun aliaj lingvoj) | 63,1% | 34,6% | 43,9% | 1,8% |
|

La Valo de Arano estas la sola loko kie varianto de la okcitana, la Arana lingvo), parolata ankaŭ en la sudo de Francio, estas oficiala lingvo. La arana estas kunoficiala (kune kun la kastilia kaj la kataluna) en la tuta aŭtonoma komunumo de Katalunio laŭ ties Statuto de Aŭtonomeco, kvankam ĝi nur estas parolita en ĉi tiu valo. Ĝis 2006 la arana estis oficiala nur en la Valo de Arano.

Kiel patrina lingvo la kastilia estas la lingvo kiu iom post iom gajnis terenon en la lastaj jaroj..
La kastilia estas ankaŭ la plej parolata lingvo fare de la loka loĝantaro en la hejmo kaj en la laboro, kvankam grava procento uzas la aranan kaj, en plej malgranda mezuro, la katalunan.

Referencoj
----------

1. 1 2  Censo de 2001 en la valo de Arán. Konoj kaj lingvaj uzoj. Generalitat de Catalunya
2. ↑

Eksteraj ligiloj
----------------

* Arana valo en la Vikimedia Komunejo (Multrimedaj datumoj)
* Kategorio Arana valo en la Vikimedia Komunejo (Multrimedaj datumoj)

* Oficiala retejo Arkivigite je 2007-06-07 per la retarkivo Wayback Machine
* Leĝo 16/1990, de 13 de julio, pri la speciala reĝimo de la Valo de Arano

  



|   Komarkoj de Katalunio | Flago de Katalunio |
| --- | --- |
| **Komarkoj de Sud-Katalunio**Alt Camp | Alt Empordà | Alt Penedès | Alt Urgell | Alta Ribagorça | Anoia | Bages | Baix Camp | Baix Ebre | Baix Empordà | Baix Llobregat | Baix Penedès | Barcelonès | Berguedà | Baixa Cerdanya | Conca de Barberà | Garraf | Garrigues | Garrotxa | Gironès | Maresme | Montsià | Noguera | Osona | Pallars Jussà | Pallars Sobirà | Pla de l'Estany | Pla d'Urgell | Priorat | Ribera d'Ebre | Ripollès | Segarra | Segrià | La Selva | Solsonès | Tarragonès | Terra Alta | Urgell | Val d'Aran | Vallès Occidental | Vallès Oriental**Komarkoj de Nord-Katalunio**Alta Cerdanya | Capcir | Conflent | Fenolleda | Rosselló | Vallespir |


|  |  |
| --- | --- |
| Bibliotekoj | * PeEnEo: 338743
* GND: 4107524-9
* LCCN: n85050385
* VIAF: 154831329
* SUDOC: 028102088
* BNF: 15299351z
* NKC: ge411770
* BNE: XX454125
 |